ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยมาตรการป้องกันแก้ไข และติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมพ.ศ. ๒๕๕๕ โดยที่เป็นการสมควรให้มีระเบียบคณะกรรมการกำกับกิจการพลังงานว่าด้วยมาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมพ.ศ. ๒๕๕๕ เพื่อให้มีมาตรฐานและแนวทางปฏิบัติในการประกอบกิจการผลิตไฟฟ้าที่ไม่ส่งผลกระทบต่อสิ่งแวดล้อมความปลอดภัย และชุมชนในพื้นที่ใกล้เคียงสถานประกอบกิจการพลังงานอาศัยอำนาจตามความในมาตรา ๕๐ ประกอบมาตรา ๕๑แห่งพระราชบัญญัติการประกอบกิจการพลังงาน พ.ศ. ๒๕๕๐ อันเป็นกฎหมายที่มีบทบัญญัติบางประการเกี่ยวกับการจำกัดสิทธิเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยมาตรการป้องกัน แก้ไขและติดตามตรวจสอบผลกระทบสิ่งแวดล้อมสำหรับผู้ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมพ.ศ. ๒๕๕๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้คณะกรรมการ หมายความว่าคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานผู้ขอรับใบอนุญาต หมายความว่าผู้ขอรับใบอนุญาตผลิตไฟฟ้าที่ได้รับการยกเว้นไม่ต้องจัดทำรายงานการวิเคราะห์ผลกระทบสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมผู้รับใบอนุญาต หมายความว่าผู้รับใบอนุญาตการประกอบกิจการไฟฟ้าประเภทใบอนุญาตผลิตไฟฟ้ารายการตรวจสอบด้านสิ่งแวดล้อม หมายความว่ารายการผลการปฏิบัติตามมาตรการป้องกันและแก้ไขผลกระทบสิ่งแวดล้อมและมาตรการติดตามตรวจสอบผลกระทบสิ่งแวดล้อมข้อ ๔ ให้ผู้ขอรับใบอนุญาตดำเนินการจัดการด้านสิ่งแวดล้อมความปลอดภัยและผลกระทบที่อาจเกิดขึ้นต่อชุมชนในพื้นที่ใกล้เคียงสถานประกอบกิจการพลังงานตามประเภทแหล่งพลังงานและเทคโนโลยีที่ใช้ในการผลิตไฟฟ้า อาทิประเภทเชื้อเพลิงชีวมวล (ประเภทเชื้อเพลิงแข็ง) ประเภทเชื้อเพลิงก๊าซชีวภาพ ประเภทพลังงานแสงอาทิตย์ประเภทพลังงานลม และให้หมายความรวมถึงประเภทแหล่งพลังงานและเทคโนโลยีอื่น ทั้งนี้ ตามที่คณะกรรมการประกาศกำหนดในการดำเนินการตามวรรคหนึ่งให้รวมถึงการดำเนินการในเรื่องดังต่อไปนี้ด้วย(๑) การจัดทำรายการตรวจสอบด้านสิ่งแวดล้อม(๒)การเปิดโอกาสให้ประชาชนมีส่วนร่วมให้ข้อมูลหรือแสดงความคิดเห็นต่อโครงการ(๓) การปฏิบัติตามมาตรการป้องกันและแก้ไขผลกระทบสิ่งแวดล้อม และมาตรการติดตามตรวจสอบผลกระทบสิ่งแวดล้อมข้อ ๕ ให้ผู้ขอรับใบอนุญาตจัดทำและนำส่งรายการตรวจสอบด้านสิ่งแวดล้อมเพื่อประกอบการขอรับใบอนุญาตผลิตไฟฟ้าพร้อมทั้งแสดงเอกสารและหลักฐาน (ถ้ามี) ในรูปแบบสิ่งพิมพ์และแผ่นบันทึกข้อมูลจำนวน ๑ ชุด ต่อสำนักงานข้อ ๖ ให้ผู้รับใบอนุญาตจัดส่งรายการตรวจสอบด้านสิ่งแวดล้อมในระยะก่อสร้างทุก ๆ ๓ เดือน นับแต่วันที่เริ่มก่อสร้าง และในระยะดำเนินการทุก ๆ ๖เดือน นับแต่วันที่เริ่มประกอบกิจการผลิตไฟฟ้าข้อ ๗ ให้ประธานกรรมการเป็นผู้รักษาการและวินิจฉัยชี้ขาดเกี่ยวกับปัญหาการปฏิบัติตามระเบียบนี้ประกาศณ วันที่ ๒๗ พฤศจิกายน พ.ศ. ๒๕๕๕ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๑ ธันวาคม๒๕๕๕ณัฐพร/ผู้ตรวจ๒๑ ธันวาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๙๑ ง/หน้า ๒๔/๑๙ ธันวาคม ๒๕๕๕